open-index/open-wikipedia-markdown huggingface dataset:
Kamil Kosowski

**Kamil Kosowski** (s. 30. elokuuta 1977) on puolalainen jalkapalloilija, joka pelasi pitkään Puolan maajoukkueessakin. Pelipaikaltaan hän oli keskikenttäpelaaja. Hän on 186 cm pitkä ja painoi 78 kg.

Kosowski oli pelaamassa Wisła Krakovan joukkueessa UEFA Cupissa 2002–2003, jolloin taival jäi alkukierroksille. Maajoukkueeseen Kosowski kuului vuosina 2001–2009. Hän pelasi A-maajoukkueessa 52 ottelua ja teki neljä maalia. Kosowski oli mukana muun muassa MM-turnauksessa 2006, joissa hän pääsi vaihtopelaajana kentälle yhdessä ottelussa.

## Seurat
*  1996–1999 Górnik Zabrze
*  1999–2004 Wisła Krakova
*  2004–2005 1. FC Kaiserslautern
*  2005–2006 Southampton FC
*  2006–2007 AC ChievoVerona
*  2007 Wisła Krakova
*  2007 Cádiz CF
*  2007–2010 APOEL FC
*  2010–2011 Apollon Limassol
*  2011–2012 GKS Bełchatów
*  2013 Wisła Krakova

## Lähteet

## Aiheesta muualla
* Kamil Kosowski (90minut.pl)
Alphaeus Philemon Cole

**Alphaeus Philemon Cole** (12. heinäkuuta 1876 – 25. marraskuuta 1988) oli yhdysvaltalainen kuvataiteilija. Hän syntyi New Jerseyssä ja tuli uransa aikana tunnetuksi varsinkin muotokuvillaan.

Cole opiskeli Pariisissa. Hänen teoksiaan on nähtävillä julkisesti muun muassa Lontoon National Portrait Galleryssä ja Brooklyn Museumissa. Hänet valittiin National Academy of Designiin vuonna 1930.

Colen isä oli kaivertaja Timothy Cole. Hän meni vuonna 1901 naimisiin kuvanveistäjä Margaret Ward Wamsleyn kanssa. Puolison kuoltua vuonna 1961 mies meni uusiin naimisiin laulaja Anita Rio Higginsin (k. 1973) kanssa.

Colesta tuli 5. tammikuuta 1987 maailman vanhin tunnettu elossa oleva mies; hän saavutti todistettavasti huiman 112 vuoden iän. Yli 110-vuotiaiksi eläneitä henkilöitä, jotka tunnetaan myös muista ansioistaan kuin korkeasta iästään, on äärimmäisen vähän. Muita ovat matemaatikko Leopold Vietoris, maastohiihtäjä Herman Smith-Johannsen ja kielitieteilijä Zhou Youguang.

## Lähteet
Paul Badura-Skoda

**Paul Badura-Skoda** (6. lokakuuta 1927 – 25. syyskuuta 2019) oli itävaltalainen pianisti. 

Badura-Skoda syntyi Wienissä ja opiskeli Wienin konservatoriossa. Vuonna 1947 hän voitti ensipalkinnon itävaltalaisessa musiikkikilpailussa ja herätti pian Herbert von Karajanin ja Wilhelm Furtwänglerin mielenkiinnon. Hän nousi kansainväliseen maineeseen 1950-luvulla.

Badura-Skoda julkaisi uransa aikana satoja levytyksiä, joiden joukkoon lukeutuvat Mozartin, Beethovenin ja Schubertin sonaatit. 

## Lähteet
Yvonne Loriod

**Yvonne Loriod** [lor'jo] (20. tammikuuta 1924 Houilles, Île-de-France, Ranska – 17. toukokuuta 2010 Saint-Denis, Île-de-France, Ranska) oli ranskalainen pianisti. Hän meni naimisiin opettajansa Olivier Messiaenin kanssa ja oli tämän toinen vaimo, ja häntä pidetään eräänä keskeisistä Messiaenin teosten tulkitsijoista.

Loriod syntyi Houillesissa ja opiskeli Pariisin konservatoriossa. Hän alkoi kantaesittää Messiaenin pianoteoksia jo 1940-luvulla. Hän soitti myös ondes Martenot’a, niin kuin hänen nuorempi sisarensa Jeanne Loriod jota pidettiin varsinaisena virtuoosina ondes Martenot’n soitossa.

## Lähteet

## Aiheesta muualla
*
Meni hermot

**20 suosikkia – Meni hermot** on vuonna 1999 julkaistu Firstin kokoelmalevy.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Katso myös
* 20 suosikkia -sarjan muut levyt

## Lähteet
The Golden Greats

**The Golden Greats** on Sweetin kokoelma-albumi vuodelta 1977. Sen julkaisi lokakuussa 1977 levy-yhtiö RCA.

Levyn kappaleet ovat singlejulkaisuja, jotka ilmestyivät vuosina 1973–1977. Levyn A-puoli sisältää säveltäjäparin Nicky Chinnin ja Mike Chapmanin sävellyksiä ja B-puoli yhtyeen itse kirjoittamia kappaleita.

## Kappaleet
**A-puoli**
#Blockbuster
#Hellraiser
#Ballroom Blitz
#Teenage Rampage
#The Sixteens
#Turn It Down
Kirjoittaneet Nicky Chinn/Mike Chapman. Kappaleet 1–4 tuottanut Phil Wainman. Kappaleet 5 & 6 tuottanut Nicky Chinn/Mike Chapman.

**B-puoli**
#Fox on the Run
#Action
#Lost Angels
#The Lies in Your Eyes
#Fever of Love
#Stairway to the Stars

Kirjoittanut ja tuottanut Sweet

## Kokoonpano
*Brian Connolly
*Steve Priest
*Andy Scott
*Mick Tucker
Kun joulu on (albumi)

**Kun joulu on** on suomalaisen laulaja Pepe Willbergin joululevy vuodelta 1986. Järjestyksessään se on Willbergin neljäs studioalbumi.

Albumi julkaistiin alun perin vain C-kasettina, mutta vuonna 2004 Poptori julkaisi sen CD-formaatissa.

## Kappaleet

### A-puoli
# ”Joulun kellot” (Armas Maasalo / Helmi Auvinen) – 3:14
# ”Heinillä härkien kaukalon” (Trad. / Martti Korpilahti) – 2:12
# ”Kun joulu on” (Otto Kotilainen / Alpo Noponen) – 2:38
# ”Taasen tultu on jouluaikaan” (Jarmo Jylhä) – 2:44
# ”Valkea joulu” (- White Christmas -) (Irving Berlin / Kullervo) – 3:49
# ”Joululaulu” (Pepe Willberg / Kirsti Willberg) – 1:53

### B-puoli
# ”En etsi valtaa loistoa” (Jean Sibelius / Zacharias Topelius) – 3:08
# ”Jouluyö, juhlayö” (Franz Gruber / K.O. Schönemann) – 2:26
# ”Joulusydän” (Jarmo Jylhä) – 3:47
# ”On hanget korkeat nietokset” (Jean Sibelius / Vikku Joukahainen) – 3:00
# ”Oi Beetlehem sä pienoinen” (Trad. / V. Arti) – 1:59
# ”Arkihuolesi kaikki heitä” (Leevi Madetoja / Alpo Noponen) – 2:16

Kaikki sovitukset Pepe Willberg.

## Muusikot

* Pepe Willberg: laulu, kitara
* Kirsti Willberg: laulu (B3)

## Lähteet
How to Rule the World in 12 EZ Lessons

**How to Rule the World in 12 EZ Lessons** on Sara Nunesin esikoisalbumi. Albumilta julkaistiin ensimmäisenä singlenä hitti "Simon Can't Sing", joka tuli tunnetuksi Yhdysvaltoja myöten. Albumi julkaistiin kuitenkin vain Suomessa, jossa se menestyi vain kohtuullisesti (Paras sijoitus albumilistalla oli 32). Myöhemmin albumilta julkaistiin singlet "Bleed" ja "Dumb Bitch" jotka eivät saaneet edeltäjänsä saamaa radiosoittoa.

Vuonna 2007 Nunes lähti promoamaan albumiaan Yhdysvaltoihin, jossa albumi julkaistiin 27. elokuuta 2007.

## Kappaleet
#
#
#
#
#
#
#
#
#
#
#
#

## Kokoonpano
* Sara Nunes – laulu
* Arksa – kitara, laulu
* Sugar Brown – laulu
* Lasse Sakara – kitara
* Pauli Hauta-Aho – kitara
* Jaan Wessman – basso
* Lauri Hämäläinen – basso
* Heikki Kytölä – rummut
* Heikki Puhakainen – kosketinsoitin

## Aiheesta muualla
* How to Rule the World in 12 EZ Lessons discogs.com -sivustolla
Edward Lorenz

**Edward Norton Lorenz** (23. toukokuuta 1917 &ndash; 16. huhtikuuta 2008) oli yhdysvaltalainen matemaatikko ja meteorologi. Hän kuului kaaosteorian varhaisiin pioneereihin joka esitteli vuonna 1961 perhosvaikutuksen.

Lorenz syntyi West Hartfordissa Connecticutissa ja valmistui Massachusetts Institute of Technologystä. Hän työskenteli MIT:ssä yli 40 vuotta vuodesta 1948 alkaen, professorina vuodesta 1962 ja siirtyi emeritusprofessoriksi vuonna 1987. Lorenzin yhtälöt saivat nimensä häneltä. 

Lorenz oli Yhdysvaltain kansallisen tiedeakatemian jäsen vuodesta 1975 lähtien. Hänen saamistaan lukuisista palkinnoista tunnetuimpia ovat Crafoord-palkinto (1983) ja Kioto-palkinto (1991). 

## Lähteet
Yksi ruusu

**Yksi ruusu** on suomalaisen laulaja Pepe Willbergin viides studioalbumi. Se julkaistiin vuonna 1986.

Albumi julkaistiin C-kasettina.

## Kappaleet
### A-puoli
# "Yksi ruusu" (Trad. / kansanlaulusta mukaillut Kaarle Krohn / Pepe Willberg) - 3:49
# "Vain pieni kansanlaulu" (Sulho Ranta / P. Mustapää / ?) - 2:34
# "Vaiennut viulu" (Konsta Jylhä / Viljami Niittykoski / Pepe Willberg) - 3:17
# "On hetki" (Rauno Lehtinen / Rauno Lehtinen / ?) - 2:30
# "Heijastus" (- Spegling -) (Otto Palmgren / Reino Helismaa / ?) - 4:27
# "Myrskyluodon Maija" (Lasse Mårtenson / Jukka Virtanen / Pepe Willberg) - 3:56
# "Sinua, sinua rakastan" (Kaj Chydenius / Aulikki Oksanen / ?) - 2:16
### B-puoli
# "Satu" (Pepe Willberg / Kirsti Willberg / Pepe Willberg) - 2:25
# "Päivänsäde ja menninkäinen" (Reino Helismaa / Reino Helismaa / ?) - 2:40
# "Aamulla varhain" (Trad. / Ukko Könni / ?) - 2:40
# "Tuoll' on mun kultani" (Trad. / Trad. / ?) - 3:07
# "Syyslaulu" (- Höstvisa -) (Erna Tauro / Esko Elstelä / ?) - 4:12
# "Rakovalkealla" (Reino Helismaa / Reino Helismaa / ?) - 3:17
# "Sininen uni" (Tapio Rautavaara / P. Mustapää / ?) - 4:32

## Muusikot

* Pepe Willberg: laulu
* Kirsti Willberg: laulu (B5)

## Lähteet
Theodore Hesburgh

**Theodore Martin Hesburgh** (25. toukokuuta 1917 Syracuse, New York – 26. helmikuuta 2015 Notre Dame, Indiana) oli yhdysvaltalainen katolinen pappi, joka toimi Notre Damen yliopiston johtajana vuosina 1952–1987. 

Hesburgh syntyi Syracusessa ja lähti opiskelemaan Roomaan, mutta joutui palaamaan toisen maailmansodan puhjettua. Hän valmistui Yhdysvaltain katolisesta yliopistosta. Hänellä oli lukuisia kunniatohtorinarvoja, Presidentillinen vapaudenmitali (1964) ja Kongressin kultamitali (1999).

Hesburgh istui Yhdysvaltain ihmisoikeuskomissiossa vuosina 1957–1972, puhemiehenä vuodesta 1969. Nykyisin hänen mukaansa on nimetty paitsi Notre Damen yliopiston kirjasto, myös vuonna 1993 perustettu Hesburgh-palkinto.

Hesburgh kuoli 97-vuotiaana Notre Damen yliopiston kampuksella 26. helmikuuta 2015.

## Lähteet
Kari Kalto

**Kari Kalto** (s. 7. heinäkuuta 1978 Espoo) on suomalainen pelaajauransa lopettanut jääkiekkoilija ja nykyinen valmentaja. 

## Pelaajaura
### Seuraura
Kalton kasvattajaseura oli Jokerit, mutta hän pelasi ensimmäisen SM-liigaottelunsa HIFK:n paidassa kaudella 1995–1996. Kalto pelasi kauden aikana HIFK:n paidassa viisi ottelua ilman tehopisteitä. Samalla kaudella Kalto pelasi myös HIFK:ssa A- ja B-nuorten SM-liigassa 42 ottelua. Niissä hän saalisti 28 maalia ja 50 pistettä. Kalto pelasi myös yhden ottelun I-divisioonassa pelaavan PiTan paidassa. Seuraava kausi kului samalla tavalla, HIFK:ssa vain kaksi ottelua ilman tehoja. Kaudella 1997-98 Kalto pääsi jo HIFK:n vakituiseen kokoonpanoon ja oli voittamassa joukkueelle Suomen-mestaruutta. Kaudella 1998-99 Kalto pelasi HIFK:ssa jo 54 ottelua ja teki 9 maalia ja 16 pistettä. HIFK oli lopulta toinen TPS:n voittaessa mestaruuden 3–1.

Kaudeksi 2000–2001 Kalto siirtyi Bluesin paitaan. Bluesissa Kalto pelasi seitsemän kautta. Hän joutui jättämään kauden 2007–2008 kesken olkapäävammojen takia. Kalton olkapää leikattiin kahdesti, mutta hän ei kuitenkaan pystynyt enää jatkamaan uraansa.

### Maajoukkueura
Kalto edusti Suomea kaksi kertaa junioreiden arvoturnauksessa. Hän oli voittamassa EM-hopeaa 18-vuotiaiden EM-kisoissa 1996 ja MM-kultaa nuorten MM-kilpailuissa 1998.

Miesten maajoukkueessa Kalto pelasi muutamia otteluita.

## Valmennusura
Kalto on pelaajauransa jälkeen toiminut valmentajana muun muassa Espoo Bluesin ja Helsingin IFK:n juniorijoukkueissa. Hän on sittemmin toiminut Liigassa Helsingin IFK:n sekä TPS:n apuvalmentajana. Kalto toimi kaudella 2024–2025 HIFK:in junioreiden kehitysjohtajana, jonka jälkeen hän siirtyi Ilveksen apuvalmentajaksi kaudella 2025–2026. Kalton päävastuuna on ollut ylivoimapeluuttaminen sekä nuorten pelaajien kehittäminen. 

## Tilastoja
yk= **y**hden **k**auden

***Ennätyspisteiden kehitys SM-Liigassa***

## Lähteet
* 
* 

### Viitteet
Yleisurheilun maailmanmestaruuskilpailut 2013

**Yleisurheilun maailmanmestaruuskilpailut 2013** järjestettiin 10.–18. elokuuta 2013 Venäjän pääkaupungissa Moskovassa. Kisat olivat järjestyksessä 14. ulkoradan MM-kilpailut ja kisa-areenana toimi Lužniki.

## Tulokset
### Miehet
#### Juoksu- ja kävelylajit

#### Kenttälajit

### Naiset
#### Juoksu- ja kävelylajit

#### Kenttälajit

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa 

## Katso myös
* Miesten keihäänheitto yleisurheilun maailmanmestaruuskilpailuissa 2013
* Suomi yleisurheilun maailmanmestaruuskilpailuissa 2013

## Lähteet
* Tulokset Kansainvälinen yleisurheiluliitto. Viitattu 25.7.2022 
* Mitalitaulukko Kansainvälinen yleisurheiluliitto. Viitattu 25.7.2022 

### Viitteet

## Aiheesta muualla

* Yle Elävä arkisto: Hopia ei ollut häpiä, kun Pitkämäki kisasi toipilaana Moskovassa
Jeanne Loriod

**Jeanne Loriod** (13. heinäkuuta 1928 – 3. elokuuta 2001) oli ranskalainen muusikko. Hän oli ondes Martenot'n tunnetuin taitaja ja yksi harvoista sitä päätyökseen soittaneista muusikoista.

Loriod syntyi Houillesissa, Pariisissa. Hänen sisarensa, pianisti Yvonne Loriod oli säveltäjä Olivier Messiaenin toinen vaimo. Yvonnen tavoin Jeanne tulkitsi  runsaasti Messiaenin tuotantoa – tunnettuja ondes Martenot'lle kirjoittaneita säveltäjiä on varsin vähän.

Loriod esitti ja levytti useampaan otteeseen Messiaenin *[[Turangalîla-sinfonia]]n*. Sekä pianolla että ondes Martenot'lla on kyseisessä teoksessa huomattavat osuudet. 

Vuonna 1988 Loriod'lta ilmestyi ondes Martenotia käsittelevä kirja *Technique de l’onde electronique type martenot*. Hieman ennen äkillistä kuolemaansa 73-vuotiaana hänellä oli ollut haavenaan päästä esiintymään Radioheadin kanssa.

## Lähteet
Vesa Anttila

**Vesa Antti Kalervo Anttila** on suomalainen muusikko ja äänituotantoyrittäjä. Hän on työskennellyt muun muassa sessiomuusikkona ja soittanut Agents-yhtyeen albumeilla olematta kuitenkaan yhtyeen virallinen jäsen. Anttila on soittanut myös The Swinghufvudsissa, Mambassa ja Nylon Beatissa.

Anttila on ollut vuodesta 2005 naimisissa Nylon Beatin toisen laulajan Erin Anttilan kanssa. Heillä on vuosina 2013 ja 2015 syntyneet lapset. 

## Lähteet

## Aiheesta muualla
* 
* Vesa Anttilan sävellystuotanto Fono-äänitetietokannassa
* Discogs.com - Vesa Anttila
Agnes Giebel

**Agnes Giebel** (10. elokuuta 1921 Heerlen, Alankomaat – 24. huhtikuuta 2017 Köln, Saksa) oli alankomaalainen sopraano. Hänellä oli saksalaiset sukujuuret ja hän opiskeli Essenin Folkwangschulessa Hilde Wesselmannin johdolla.

Giebel teki ensimmäiset julkiset esiintymisensä vuonna 1947 tulkitsemalla Bachia.

Giebelin uran erityispiirre oli se, ettei hän koskaan esiintynyt oopperassa. Myöhemmällä urallaan hän ansioitui nykytaidemusiikin tulkitsijana: hänen esittämiensä säveltäjien joukkoon lukeutuivat Arnold Schönberg, Alban Berg, Paul Hindemith ja Hans Werner Henze.

## Lähteet
Hemmo Airamo

**Juho Hemming "Hemmo" Airamo** (22. elokuuta 1893 Lieto &ndash; 24. syyskuuta 1963 Turku) oli suomalainen koomikko, näyttelijä ja teatteriohjaaja.

Airamon teatteriura alkoi Turun teattereista. Hän työskenteli iltanäyttelijänä Turun Työväen Teatterissa 1916–1919 ja näyttelijänä Turun Teatterissa 1919–1946. Hän esitti luonneroolinaan muun muassa professori Wenanderia. Hän oli turkulaisen teatterin pioneeri, mutta häntä ei ole nähty paljoakaan elokuvassa. Hänen ensimmäinen elokuvansa oli *[[Kihlauskylpylä]]* (1924).

Airamo siirtyi vuonna 1946 Toivo Hämerannan kanssa Turun kaupunginteatterin apulaisjohtajaksi ja toimi myös teatterin ohjaajana ja näyttelijänä kuolemaansa saakka. Turun Kaupunginteatteri uudistui Turun Työväen Teatterin palon takia. 1961 Hemmo Airamo ja turkulainen näyttämötaiteilija Senni Nieminen näyttelivät nimiosia Ere Kokkosen ohjaamassa tv-sarjassa *[[Hilma ja Akseli]]*. Sarja oli aikoinaan hyvin suosittu, ja Airamon kuoltua Nieminen koetti jatkaa sarjaa yksin, mutta se ei kerännyt enää suosiota, joten sarja lopetettiin.

Airamolle myönnettiin Pro Finlandia-mitali vuonna 1951. Hän näytteli kaikkiaan kahdeksassa pitkässä elokuvassa, kuten ensimmäisessä äänielokuvassa *[[Sano se suomeksi]]* (1931) ja Toivo Hämerannan kokeiluelokuvassa *[[Pajasta palatsiin]]* (1946).

Airamon poika oli Nesteen pitkäaikainen talousjohtaja Martti Airamo (k. 2010).

## Filmografia
**Kihlauskylpylä*, 1924
**Pohjalaisia*, 1925
**Sano se suomeksi*, 1931
**Paimen, piika ja emäntä*, 1938
**Miehen vankina*, 1943
**Minä jätän sinut*, 1944
**Pajasta palatsiin*, 1946
**Ruusu ja kulkuri*, 1948

## Lähteet

## Aiheesta muualla
*
Tbilisin kaupungintalo

**Tbilisin kaupungintalo** () on kellotornillinen rakennus Tavisuplebis moedanin eli Vapaudenaukion etelälaidalla Tbilisissä Georgian pääkaupungissa. Rakennuksessa sijaitsevat Tbilisin pormestarin toimitilat ja Tbilisin kaupunginvaltuusto (*sakrebulo*).

Kaupungintalo rakennettiin Venäjän keisarikunnan aikaan 1830-luvulla, minkä jälkeen sitä on muunneltu useita kertoja. Rakennus toimi vuoteen 1879 saakka ylipoliisimestarin ja poliisilaitoksen kansliana. Vuonna 1878 julkistettiin kilpailu rakennuksen muuttamisesta kaupungintaloksi (*Gorodskoj dom*), ja sen voitti arkkitehti Paul Sternin ehdotus. Talon julkisivuarkkitehtuuri edustaa tuohon aikaan suosittua eksotismia uusmaurilaisine vaikutteineen. Rakennukseen lisättiin torni vuonna 1910, ja sitä laajennettiin edelleen vuonna 1912. 

Tbilisin kaupungintalossa toimii kaupunginvaltuuston ja pormestarin lisäksi useita Tbilisin hallinnollisia elimiä, kuten esimerkiksi Tbilisin kaupungin liikennelaitos, talouspolitiikan osasto, kaupungin kassa, hyvinvointipalvelujen osasto, kaupunkisuunnittelu, koulutus- ja kulttuuriosasto ja urheiluosasto. Lisäksi rakennuksessa on historiallinen apteekki. 
 
## Lähteet

*"საქართველოს ძველი ქალაქები: თბილისი" (2006), .

## Aiheesta muualla
*Tbilisin kaupungin kotisivut
Louis V Joseph de Bourbon-Condé

**Louis Joseph de Bourbon-Condé**, Condén 8. prinssi (9. elokuuta 1736 Pariisi, Ranskan kuningaskunta – 13. toukokuuta 1818 Chantillyn linna, Bourbon-restauraatio) oli ranskalainen ylhäisaatelinen. Hän toimi tärkeässä tehtävässä kuninkaan palatsitalouden päällikkönä sekä Burgundin maaherrana ja oli yksi harvoista voitokkaista ranskalaisista kenraaleista seitsenvuotisessa sodassa. 

Condén prinssi ja hänen poikansa olivat ensimmäisiä, jotka pakenivat maasta Ranskan vallankumouksen vuoksi. Välttääkseen vankilan ja oikeudenkäynnit he lähtivät heti Bastiljin valloituksen jälkeen. Tämä päätös osoittautui viisaaksi, sillä vallankumouksen hirmuhallinnon aikana kaikki Ranskassa asuvat Bourbon-suvun jäsenet pidätettiin ja osa teloitettiin.

Louis Joseph de Bourbon-Condé pakeni ensin Alankomaihin ja siirtyi sitten Torinoon. Pakolaisuutensa alkuvaiheessa hän osallistui monen muun emigrantin tavoin aseellisen vastarinnan järjestämiseen maan ulkopuolelta emigranttien armeijan avulla. Itävalta ja Preussi ryhtyivät kuitenkin pian rajoittamaan tätä toimintaa oman turvallisuutensa vuoksi. 

Vuodesta 1800 alkaen Louis Joseph de Bourbon-Condé asui Englannissa, Wansteadissa, jossa hänen taloutensa noudatti edelleen vanhan Ranskan ancien régimen mukaisia tapoja. Niiden rahoituksessa auttoi vuotuinen avustus, jonka maksoi Yrjö III. Siellä prinssi myös avioitui uudelleen. Uusi puoliso oli Marie-Catherine de Brignole-Sale, pakolainen hänkin. 

Kun Ludvig XVIII oli noussut Ranskan valtaistuimelle vuonna 1814, Condén prinssi palasi Pariisiin. Hän kuoli Chantillyn linnassa toukokuussa 1818.

## Aiheesta muualla

* Louis-Joseph, 8e prince de Condé Encyclopedia Britannican verkkoversio 
* Nuttall Encyclopedia samasta aiheesta
Vanha Tbilisi

**Vanha Tbilisi** () on hallinnollinen piiri (*raioni*) Tbilisissä, Georgian pääkaupungissa. Vaikka nimityksiä "vanha Tbilisi" tai "Tbilisin vanhakaupunki" on käytetty pitkään kaupungin historiallisesta osasta, alueesta tuli oma hallinnollinen piirinsä vasta vuonna 2007. Siihen sisällytettiin osia Mtatsminda-Krtsanisin ja Isani-Samgorin alueilta. 

Vanha Tbilisi sijaitsee historiallisen Tbilisin vanhankaupungin ympärillä. Alue on arkkitehtuurinsa ja kaupunkihistoriansa kannalta arvokas, ja siihen kohdistuvan uhan vuoksi se kuului World Monuments Fundin uhanalaisten monumenttien luetteloon vuosina 1998, 2000 ja 2002.

Alue sijaitsee Mtkvari-joen molemmilla rannoilla. Sen kaupunkikuvaa hallitsevat Mtatsminda-vuori, Nariqalan linnoitus ja Kartlis Deda -monumentti. Alueen kaupunkirakenne on pääosin peräisin 1800-luvulta ja sen arkkitehtuuri on eklektistä. Rakennuksia tai säilyneitä rakenteita Vanhan Tbilisin alueella on 400&ndash;1900-luvuilta, mutta suurin osa 1800-lukua edeltäneestä rakennuskannasta ei selvinnyt tuhoisasta vuoden 1795 persialaishyökkäyksestä. Alueella sijaitsee useita Tbilisin matkailunähtävyyksiä, kuten kirkkoja, museoita, rikkikylpylöitä, ja erikoisia puurakennuksia avoimine, kaiverrettuine parvekkeineen. 
 
## Lähteet
Joseph Warren Keifer

**Joseph Warren Keifer** (30. tammikuuta 1836 Springfield, Ohio – 22. huhtikuuta 1932 Springfield, Ohio) oli yhdysvaltalainen lakimies, kenraali ja poliitikko. Hän toimi Yhdysvaltain edustajainhuoneen puhemiehenä vuosina 1881–1883.

Keifer palveli pohjoisvaltioiden armeijassa Yhdysvaltain sisällissodassa, josta hän kotiutui kenraalimajurina. Hän istui Ohion osavaltion republikaaniedustajana Yhdysvaltain edustajainhuoneessa vuosina 1877–1885 ja 1905–1911. Hän osallistui myös vapaaehtoisena Espanjan ja Yhdysvaltojen sotaan 1898–99.

## Lähteet

## Aiheesta muualla
*Henkilöartikkeli Joseph Keiferistä kongressin sivuilla
World Series of Poker Tournament of Champions

**World Series of Poker Tournament of Champions** oli pokerin kutsuturnaus, joita järjestettiin vuosittain 2004&ndash;2006. Turnaukseen ei ollut osallistumismaksua. Voittajalle ei annettu World Series of Poker (WSOP) -turnausvoittoranneketta vaan WSOP:n logoa muistuttava pokaali.

World Series of Poker Tournament of Champions on myös vuonna 2006 ilmestynyt tietokonepeli.

## 2004

Ensimmäinen turnaus pelattiin 1. syyskuuta 2004 ja siihen oli kutsuttu kymmenen tunnettua pokeriammattilaista. Voittaja sai kahden miljoonan dollarin palkinnon, muita sijoja ei palkittu. Annie Dukesta tuli turnauksen ykkösenä kaikkien suurimman pokeriturnauspalkinnon voittanut nainen. Tämän ennätyksen rikkoi Annette Obrestad voittaessaan WSOPE:n pääturnauksen vuonna 2007.

## 2005

Vuoden 2005 turnaus pelattiin 6. &ndash; 8. marraskuuta Caesars Palacessa Las Vegasissa. Ennen turnausta Harrah's oli ilmoittanut, että päästäkseen turnaukseen pelaajan oli voitettava WSOP:n oheisturnauksessa tai pelannut WSOP:n vuoden 2005 finaalipöydässä. Tapahtumaa sponsoroinut Pepsi kuitenkin vaati, että Phil Hellmuth, Doyle Brunson ja Johnny Chan on otettava myös mukaan turnaukseen. Julkisista vastalauseista huolimatta ESPN ja Harrah'sin vastavalittu markkinointipäällikkö Jeffrey Pollack päästivät nämä kolme mukaan. Hellmuth sijoittui kolmanneksi, Chan ja Brunson putosivat ennen finaalipöytää. Seuraavana vuonna Harrah's varasi oikeuden valita kuusi pelaajaa turnaukseen.

## 2006

Vuonna 2006 turnaukseen osallistui 27 pelaajaa: yhdeksän vuoden 2006 WSOP:n pääturnauksen finalistia, 11 WSOP:n oheisturnauksien (WSOP Circuit events) voittajaa ja joitakin sponsorien valitsemia pelaajia. Turnaus pelattiin 25. &ndash; 26. kesäkuuta Rio Hotel and Casinolla Las Vegasissa.

## Lähteet

* Vuoden 2004 tulokset
* Vuoden 2005 tulokset
* Vuoden 2006 tulokset

## Aiheesta muualla

* Daniel Negreanun artikkeli vuoden 2005 turnauksesta 
* Paul Phillipsin blogikirjoitus vuoden 2005 turnauksesta
* Veni, Vidi, Vici! - Nolan Dallan kirjoitus vuoden 2005 turnauksesta
Tadeusz Różewicz

**Tadeusz Różewicz** (9. lokakuuta 1921 Radomsko – 24. huhtikuuta 2014 Wrocław) oli puolalainen runoilija ja näytelmäkirjailija. Hän selvisi täpärästi toisesta maailmansodasta, jossa hänen veljensä Janusz kaatui. Hänet nimitettiin vuonna 2000 Jagellon yliopiston kunniatohtoriksi.

Różewicz oli aikansa johtavia puolalaisia runoilijoita. Avantgardistisissa runoissaan hän käsittelee moraalisia ongelmia ja niiden ratkaisemista. Hän kirjoitti myös näytelmiä.

Useita runoteoksia julkaisseen Różewiczin ensimmäinen näytelmä, on *Kartoteka* (1960, suom. *Kortisto*) joka on esitetty suomeksi (Ylioppilasteatteri 1965), samoin kuin *Valkoinen avioliitto* (Białe małżeństwo, Turun kaupunginteatteri 1989).

Różewicz opiskeli Krakovan yliopistossa taidehistoriaa ja oli mukana toisen maailmansodan aikaisessa vastarintaliikkeessä.

## Suomennetut teokset
* *Ja niin edelleen*; suom. [runoja eri teoksista] Jarmo Jääskeläinen, Helsinki: Tammi 1975 
* *Vakaa pikku maailmamme: näytelmä*, Yleisradiolle suom. Kirsti Siraste ja Väinö Vainio, Helsinki: Yleisradio 1971
* *Loukku* (*Pulapka)*; suomentanut Riitta Koivisto, Helsinki: Suomen Teatteriliitto 1984 (Näytelmämoniste)
* *Kortisto* (*Kartoteka*); puolan kielestä suom. Åke Lahtinen, Helsinki: TNL [i.a.] (Näytelmämoniste)

## Suomennettuja runoja
;Lähde
;Antologioissa
* *Maalliset mantrat: runoantologia*, toim. Tommy Tabermann, Helsinki: WSOY 2000 
* *Maailman runosydän*, toim. Hannu Tarmio ja Janne Tarmio, WSOY Helsinki 1998 
* *Puolalaista runoutta: Tilanteen kirjallinen liite n:o 4* suom. Brita Polttila ja Arvo Turtiainen, Helsinki: Sosialismin tutkimussäätiö 1964
* *Tämän runon haluaisin kuulla 3*, Helsinki: Tammi 2000 
* Brita Polttila, *Verkkaista liikettä: runoja ja runosuomennoksia 1963 - 2000*, toim. Kaija Valkonen, Helsinki: Tammi 2000 
;Runot
* Antakaa meidän olla ( Zostawcie nas), suom. Brita Polttila, antologioissa: *Maailman runosydän*, *Puolalaista runoutta* ja *Verkkaista liikettä*
* Isäni, suom. Brita Polttila, antologiassa: *Puolalaista runoutta*
* Jäähyväiset, suom. Jarmo Jääskeläinen, antologiassa: *Maailman runosydän*
* Kertomus vanhoista naisista, suom. Jarmo Jääskeläinen, antologioissa: *Maailman runosydän* ja *Tämän runon haluaisin kuulla 3*
* Keskellä elämää, suom. Arvo Turtiainen, antologiassa: *Puolalaista runoutta*
* Kuka on runoilija (Kto jest poetą), suom. Jarmo Jääskeläinen, antologiassa: *Maailman runosydän*
* Kultainen vuori, suom. Brita Polttila, antologiassa: *Puolalaista runoutta*
* Minä näen mielettömät, suom. Brita Polttila, antologiassa: *Puolalaista runoutta*
* Miten hyvä (Jak dobrze), suom. Brita Polttila, antologioissa: *Maailman runosydän* ja *Puolalaista runoutta:*
* Paljaaksi riisuttu, suom. Jarmo Jääskeläinen, antologioissa: *Maailman runosydän* ja *Maalliset mantrat*
* Paluu (Powrót), suom. Brita Polttila, antologioissa: *Puolalaista runoutta* ja *Verkkaista liikettä*
* Sanomatonta, suom. Brita Polttila, antologiassa: *Puolalaista runoutta*

## Lähteet
Adrian Thomander

**Adrian Abraham Thomander** (5. maaliskuuta 1882 Halikko – 12. helmikuuta 1919 Turku) oli Turussa voimakkaasti vaikuttanut rakennusmestari, joka suunnitteli Turkuun kymmeniä jugendtaloja yksin ja yhdessä veljensä Kaarlo Thomanderin kanssa. Peräti viidesosa Port Arthurin eli Portsan puutaloalueen rakennuksista on Adrian Thomanderin käsialaa. Monia Thomanderin veljesten rakennuksista on purettu, mutta lukuisat koristavat yhä Turun katukuvaa.

Adrian Thomander syntyi vaatimattomiin oloihin halikkolaiseen maanviljelijäperheeseen. Työmiehenä ansaituilla varoilla hän opiskeli ja valmistui rakennusmestariksi Turun teollisuuskoulusta tie- ja vesirakennusosastolta 1903 sekä huoneenrakennusosastolta 1904. Vuonna 1904 alkoi myös hänen uransa rakennussuunnittelijana, kun hän alkoi suunnitella rakennuksia Portsaan. Verrattain lyhyen suunnittelijauran aikana Thomanderit kerkesivät suunnitella aivan valtavan määrän asuintaloja Turkuun. Thomandereille jugend oli tyylinä itsestäänselvyys, joka säilyi tunnistettavana koko uran ajan. Thomanderien tyyli oli mitä ilmeisimmin kaupunkilaisten mieleen, sillä taloja tilattiin niin paljon. Veljekset tunnettiin huolellisina ja ahkerina, ja he suunnittelivat yksilöllisiä ja juuri sellaisia taloja, joista asiakkaat pitivät.

Vuosina 1909–1914 Adrian ja Kaarlo Thomanderilla oli yhteinen piirustustoimisto Veljekset Thomander. Tänä aikana veljekset tekivät saumatonta yhteistyötä, mutta valmistuneet piirustukset ovat aina vain toisen veljeksen allekirjoittamia. Tuolloin he olivat vain 26–32 vuotiaita eli noin 10–20 vuotta nuorempia kuin muut turkulaiset jugendajan arkkitehdit ja rakennusmestarit.

Thomander kuoli helmikuussa 1919 vain hieman alle 37-vuotiaana keuhkotautiin, ilmeisesti espanjantautiin. Häneltä jäi vaimo ja kaksi alaikäistä poikaa.

## Rakennuksia

*Pakkarinkatu 5, kaksikerroksisia puutaloja, 1906
*Puolalanpuisto 4, kaksikerroksisia puutaloja, 1906
*Kotikatu 4 – Sirkkalankatu 17, kaksikerroksisia puutaloja, 1906
*Mustainveljestenkuja 3, kaksikerroksisia puutaloja, 1907
*Maariankatu 12, nelikerroksinen kivitalo, 1917
*Linnankatu 63, kaksikerroksisia puutaloja, 1907
*Linnankatu 75, kaksikerroksisia puutaloja, 1907
*Rauhankatu 28, kaksikerroksisia puutaloja,1907
*As. Oy Usvalinna, Läntinen pitkäkatu 8, kaksikerroksisia puutaloja, 1908 ja 1910
*Puutarhakatu 7, nelikerroksinen kivitalo, 1909
*Humalistonkatu 13, nelikerroksinen kivitalo, 1909
*Auralinna, Humalistonkatu 15, viisikerroksinen kivitalo, 1910
*Sairashuoneenkatu 10, nelikerroksinen kivitalo, 1911
*Pakkarinkatu 2, kolmekerroksinen kivitalo, 1911
*Vänrikinkatu 1, kaksikerroksinen puutalo, 1911
*Kasarminkatu 4, kaksikerroksinen puutalo, 1911
*Piispankatu 11, kaksikerroksinen puutalo ja kivitalo, 1911
*Kasarminkatu 7, kaksikerroksinen puutalo, 1912
*As Oy Kulmakivi, Sofiankatu 4, nelikerroksinen kivitalo, 1912
*Vähä-Hämeenkatu 10, kaksikerroksinen puutalo, 1914
*Ratapihankatu 14, kaksikerroksinen kivitalo, 1914
*Ruissalontie 10, kaksikerroksisia puutaloja, 1912

## Lähteet
*

### Viitteet

## Aiheesta muualla
Suomen musiikkikustantajat

**Suomen Musiikkikustantajat ry** () on 1976 perustettu suomalaisia musiikinkustantajia edustava etujärjestö, johon kuuluu 40 jäsentä. Yhdistys on aatteellinen ja voittoa tavoittelematon. Yhdistys on sekä Säveltäjäin Tekijänoikeustoimisto Teoston että Kopioston jäsenjärjestö. Yhdistyksen toimisto sijaitsee Musiikin satamassa Keilaniemessä osoitteessa Keilasatama 2 A. 

## Yhdistyksen tehtävät
* parantaa musiikkikustannusalan toimintaedellytyksiä ja kulttuuripoliittista asemaa
* seurata alaan liittyvän lainsäädännön kehitystä Suomessa ja ulkomailla
* hoitaa yhteyksiä viranomaisiin ja alan järjestöihin tekemällä aloitteita ja antamalla lausuntoja
* valvoa suojattujen sävelteosten luvatonta käyttöä
* kerätä ja tilastoida jäsenyhteisöjen liikevaihtotiedot sekä liikevaihdon jakaantuminen tulolähteittäin
* tiedottaa sävelteosten käyttöluvista ja -oikeuksista
* järjestää jäsenille koulutusta, antaa oikeudellista neuvontaa ja tiedottaa musiikkialan tapahtumista

## Musiikkikustantajien palkinnot kautta aikojen

**2014**
* Vuoden biisi: Ei taida tietää tyttö
* Vuoden kevyen musiikin tekijä: Joonas Angeria
* Vuoden taidemusiikin säveltäjä: Kalevi Aho
* Vuoden vientiteko: Pessi Levanto

**2015**
* Vuoden biisi: 2080-luvulla
* Vuoden kevyen musiikin tekijä: Thomas Kirjonen
* Vuoden taidemusiikin säveltäjä: Olli Kortekangas
* Vuoden vientiteko: Janne Hyöty

**2016**
* Vuoden biisi: Tarkenee
* Vuoden kevyen musiikin tekijä: Jurek Reunamäki
* Vuoden taidemusiikin säveltäjä: Lotta Wennäkoski
* Vuoden vientiteko: KAT-TUN menestys Japanissa

**2017**

* Vuoden biisi: Elefantin paino
* Vuoden kevyen musiikin tekijä: Ellinoora Leikas
* Vuoden taidemusiikin säveltäjä: Harri Vuori
* Vuoden vientiteko: ALMA
* Vuoden taidepopin tekijä: Stina Koistinen (*uusi, genrevapaa kategoria*)

**2018**

* Vuoden biisi: Turvasana
* Vuoden kevyen musiikin tekijä: Jurek Reunamäki
* Vuoden taidemusiikin säveltäjä: Kimmo Hakola
* Vuoden vientiteko: Axel Ehnström
* Vuoden etnotekijät: Ulla Pirttijärvi ja Hildá Länsman (genrevapaa kategoria)

**2019**

* Vuoden biisi: Bäng bäng typerä sydän
* Vuoden kevyen musiikin tekijä: Ellinoora Leikas
* Vuoden taidemusiikin säveltäjä: Mikko Heiniö
* Vuoden vientiteko: Lotta Wennäkoski
*Vuoden nykykansanmusiikkisäveltäjä: Antti Paalanen (genrevapaa kategoria)

**2020**

* Vuoden biisi: Hei rakas
* Vuoden kevyen musiikin tekijä: Vilma Alina
* Vuoden taidemusiikin säveltäjä: Veli-Matti Kujala
* Vuoden vientiteko: Tapio Korjus
* Vuoden ambient-musiikkisäveltäjä: NIEMI (genrevapaa kategoria)
* Vuoden läpimurto: Kaisa Korhonen (uusi kategoria)

**2021**

* Vuoden biisi: Viimeinen elämä
* Vuoden kevyen musiikin tekijä: Janne Rintala
* Vuoden taidemusiikin säveltäjä -kunniapalkinto: Ilkka Kuusisto
* Viennin kunniapalkinto: Ann Slangar

## Lähteet

## Aiheesta muualla
* Suomen Musiikkikustantajat ry:n kotisivut
Marjatta Savolainen

**Leena Marjatta Savolainen**, o.s. *Riihimäki* (6. helmikuuta 1939 Helsinki – 29. elokuuta 2004 Turku) oli suomalainen kirjailija.

Savolaisen vanhemmat olivat arkkitehti Heimo Riihimäki ja lausuntataiteilija Kastehelmi Karjalainen. Hän oli nelilapsisen perheen esikoinen. Sotavuosina perhe asui eri puolilla Suomea mutta asettui lopulta 1948 Turkuun, jossa Savolainen kirjoitti ylioppilaaksi. Savolainen valmistui 1960 Turun Opettajakorkeakoulusta opettajaksi. Kouluaikana Savolainen kiersi äitinsä ja kahden sisarensa kanssa ympäri Suomea pitämässä lausuntaesityksiä, joissa he esittivät muun muassa kansanrunoutta.

Savolaisen harrastuksiin kuului historiaa, uskontotiedettä, mytologiaa ja arkeologiaa. Harrastusten pohjalta syntyivät hänen romaaninsa *Mantunainen* (1990) ja sen itsenäinen jatko-osa *Velhomatka* (1993). Itämerensuomalaiseen tarustoon perustuvat tarinat ajoittuvat kansainvaellusajalle 500-luvulta jaa. Romaanien päähenkilö Välge on mantunainen, noita, parantaja ja hautaan saattaja, jonka koti sijaitsee Revalassa, nykyisessä Tallinnassa, josta hän vaeltaa monen mutkan kautta Suomeen.

Kuolemansa jälkeen vuonna 2012 Savolaiselta julkaistiin hänen ensimmäisin, elämäkerrallisia aineksia sisältävä, teos *Kesy kuolema*.

## Teokset
* Mantunainen, Karisto, 1990
* Velhomatka, Karisto, 1993
* Kesy kuolema, Urho Savolainen, 2012

## Lähteet
Cote de Pablo

**Cote de Pablo** (syntymänimeltään **María José de Pablo Fernández**, s. 12. marraskuuta 1979) on chileläissyntyinen näyttelijä. De Pablo syntyi Santiagossa, mutta muutti lapsena perheensä kanssa Miamiin, Yhdysvaltoihin. 

Vuonna 2000 hän valmistui Carnegie Mellon Universitysta, Pittsburghista, pääaineenaan musiikkiteatteri.

De Pablo teki ensiesiintymisensä televisiossa vuonna 1994, jolloin hän toimi juontajana *Control*-nimisessä televisiosarjassa. De Pablo opiskeli Carnegie Mellon -yliopistossa, josta hän valmistui vuonna 2000 pääaineenaan musiikkiteatteri. Sittemmin hän näytteli muun muassa *The Jury* -nimisessä minitelevisiosarjassa. Vuonna 2005 de Pablo sai Ziva Davidin roolin NCIS Rikostutkijat -televisiosarjassa. Pablo jätti sarjan kymmenennen tuotantokauden jälkeen. Hänen viimeinen esiintymisensä sarjassa oli 11. kauden toisessa jaksossa entisenä agenttina. De Pablo teki paluun sarjaan kauden 16 lopussa.

Vuonna 2014 de Pablo oli mukana tositapahtumiin perustuvassa *The 33*¨- elokuvassa.

## Aiheesta muualla
*
Yleisurheilun Euroopan-mestaruuskilpailut 2010

**Yleisurheilun Euroopan-mestaruuskilpailut 2010** järjestettiin Espanjan Barcelonassa 27. heinäkuuta – 1. elokuuta 2010. Ne olivat 20. yleisurheilun ulkoratojen EM-kisat. Kisat järjestettiin vuoden 1992 kesäolympialaisten päänäyttämöllä Estadi Olímpic Lluís Companys -stadionilla.

## Lajit

## Tulokset
Taulukoissa käytetyt lyhenteet (kts. tarkempi lista lyhenteistä artikkelista yleisurheilu):
*WL = kauden kärkitulos maailmassa
*EL = kauden kärkitulos Euroopassa
*CR = kisaennätys
*NR = maan ennätys
*PB = henkilökohtainen ennätys
*SB = henkilökohtainen kauden paras tulos

### Miehet

### Naiset

## Mitalitaulukko ja pistetilasto

**Mitalitaulukko**

**Pistetilasto**

## Osallistujamaat

*  Alankomaat
*  Albania
*  Andorra
*  Armenia
*  Azerbaidžan
*  Belgia
*  Bosnia ja Hertsegovina
*  Bulgaria
*  Espanja
*  Georgia
*  Gibraltar
*  Irlanti
*  Islanti
*  Iso-Britannia
*  Israel
*  Italia
*  Itävalta
*  Kreikka
*  Kroatia
*  Kypros
*  Latvia
*  Liechtenstein
*  Liettua
*  Luxemburg
*  Makedonia
*  Malta
*  Moldova
*  Monaco
*  Montenegro
*  Norja
*  Portugali
*  Puola
*  Ranska
*  Romania
*  Ruotsi
*  Saksa
*  San Marino
*  Serbia
*  Slovakia
*  Slovenia
*  Suomi
*  Sveitsi
*  Tanska
*  Tšekki
*  Turkki
*  Ukraina
*  Unkari
*  Valko-Venäjä
*  Venäjä
*  Viro

## Katso myös
* Suomi yleisurheilun Euroopan-mestaruuskilpailuissa 2010

## Lähteet
* Tulokset EAA. 

### Viitteet

## Aiheesta muualla
Thomas Kinsella

**Thomas Kinsella** (1928 − 2021) oli irlantilainen runoilija ja kääntäjä. Hän opiskeli Dublinin yliopistossa ja oli vuodesta 1970 Templen yliopiston professori.

Kinsella aloitti runoilijanuransa Dolmen Pressin suojissa ja perusti vuonna 1972 Peppercanister-kustantamon oman tuotantonsa julkaisemiseksi. Hänen runojaan on suomentanut Jyrki Vainonen.

## Suomennettu tuotanto
* *Valitut runot*, suom. Jyrki Vainonen, Helsinki: Like 2000 

## Lähteet
Survo (ohjelmisto)

**Survo** on professori Seppo Mustosen kehittämä tietojenkäsittelyjärjestelmä, jonka pääasiallinen käyttökohde on tilastollinen laskenta, mutta joka soveltuu myös moniin muihin käyttökohteisiin.

Ensimmäinen versio Survo-ohjelmistoista kehitettiin 1960-luvulla. Viimeinen omavarainen versio, SURVO MM, julkaistiin vuonna 2001, ja on nykyisin ilmaisohjelma. Uusin versio on vuonna 2013 alun perin Muste-nimellä aloitettu SURVO R, joka on avoimen lähdekoodin projekti joka pohjautuu R-ohjelmointikieleen.

Survon sovellusalueita ovat:
* tilastollinen laskenta ja analyysi
* tekstinkäsittely ja taulukkolaskenta
* esitys- ja tilastografiikka
* painettujen julkaisujen ja verkkosivujen teko
* toistuvien raporttien automatisointi
* laajojen tietokantojen hallinta
* numeerinen laskenta, matriisitulkki
* asiantuntijasovellusten ohjelmointi
* opetusohjelmien laatiminen 

## Aiheesta muualla
*Survo-ohjelmiston verkkosivut
Zanjān (provinssi)

**Zanjān** (, Zanžān) on Iranin provinssi maan luoteisosassa. Zanjān on kooltaan 21&nbsp;773 neliökilometriä, ja asukkaita siellä on 964&nbsp;601 (2006). Zanjān sai nykyisen muotonsa vuonna 1996, kun siitä erotettiin Qazvīn omaksi provinssikseen. Provinssin pääkaupunki on Zanjān.

Zanjān voidaan jakaa maantieteellisesti kahteen alueeseen. Pohjoisessa on vuoristoista ja muualla tasankoa. Talvi on vuoristossa luminen ja tasangoilla leuto. Kesät ovat ympäri provinssia kuumia.

Zanjān on merkittävä teollisuuskeskus, ja alueella on myös paljon kaivosteollisuutta. Provinssi on kuuluisa hienoista ja kestävistä puukoistaan. Liikenneyhteydet Zanjāniin ovat hyvät; monet sivutietkin ovat asfalttipäällysteisiä ja varustettu liikennemerkein.

## Lähteet

## Aiheesta muualla
The Best of 1980–1990

**The Best of 1980–1990** on irlantilaisen rock-yhtyeen U2:n ensimmäinen kokoelmalevy, joka julkaistiin marraskuussa 1998. Se sisältää lähinnä yhtyeen hittisinglejä 1980-luvulta. Albumia seurasi vuonna 2002 toinen kokoelma, *[[The Best of 1990–2000]]*.

Kokoelmalla on vanhojen 1980-luvun hittien lisäksi kappale "Sweetest Thing", joka julkaistiin 1998 singlenä. Albumin viimeiselle raidalle "All I Want Is You" on piilotettu raita "October", joka on yhtyeen samannimiseltä albumilta vuodelta 1981. Kyseinen piilotettu raita on ainoastaan Euroopan ja Japanin versioissa.

## Kappalelista
### Levy 1
#"Pride (In the Name of Love)" – 3:48
#"New Year's Day" – 4:17
#"With or Without You" – 4:55
#"I Still Haven't Found What I'm Looking For" – 4:38
#"Sunday Bloody Sunday" – 4:40
#"Bad" – 5:50
#"Where the Streets Have No Name" – 4:35
#"I Will Follow" – 3:36
#"The Unforgettable Fire" – 4:53
#"Sweetest Thing" (Single Mix) – 3:00
#"Desire" – 2:59
#"When Love Comes to Town" – 4:17
#"Angel of Harlem" – 3:49
#"All I Want Is You" – 6:31
#*"October" (piilotettu kappale) – 2:20

#### Ylimääräiset kappaleet
*"One Tree Hill" (bonusraita Japanin julkaisussa)

### Levy 2
#"The Three Sunrises" – 3:52
#"Spanish Eyes" – 3:14
#"The Sweetest Thing" – 3:03
#"Love Comes Tumbling" – 4:40
#"Bass Trap" – 3:31
#"Dancing Barefoot" (Patti Smith, Ivan Kral) – 4:45
#"Everlasting Love" (Buzz Cason, Mac Gayden) – 3:20
#"Unchained Melody" (Alex North, Hy Zaret) – 4:52
#"Walk to the Water" – 4:49
#"Luminous Times (Hold on to Love)" – 4:35
#"Hallelujah, Here She Comes" – 4:00
#"Silver and Gold" – 4:37
#"Endless Deep" – 2:57
#"A Room at the Heartbreak Hotel" – 4:32
#"Trash, Trampoline, and the Party Girl" – 2:33

## Listasijoitukset ja myynti

## Kokoonpano
*Bono – laulu
*The Edge – kitara, koskettimet, laulu
*Adam Clayton – basso
*Larry Mullen, Jr. – rummut

## Lähteet
Tulit valona maailmaan

**Tulit valona maailmaan** on suomalaisen laulaja Pepe Willbergin 6. studioalbumi. Se julkaistiin vuonna 1990, LP-, CD- ja MC-formaateissa.

## Kappaleet
# 
# 
# 
# 
# 
# 
# 
# 
# 
# 

## Muusikot
* Pepe Willberg – laulu
* Juha Björninen – soolokitara
* Jari Heino – bassokitara
* Peter Lerche – kitara
* Jarmo Nikku – kitara
* Kalervo Halonen – kosketinsoittimet, taustalaulu
* Pentti Lahti – saksofoni, huilu
* Vesa Aaltonen – rummut
* Kim Lönnholm – taustalaulu
* Kristian Jernström – taustalaulu

## Lähteet

## Aiheesta muualla
* Tulit valona maailmaan discogs.com -sivustolla
Ransom – lunnaat

**Ransom – lunnaat** on vuonna 1996 ensi-iltansa saanut jännityselokuva. Sen ohjasi Ron Howard ja pääosassa on Mel Gibson.

## Juoni
Elokuva kertoo rikkaasta lentoyhtiön omistajasta Tom Mullenista, joka elää täydellistä elämää töissä menestyvän vaimonsa ja viisaan poikansa kanssa. Kaikki näyttää olevan hyvin, kunnes Tomin poika kidnapataan. Kaappauksen takana on tunnettu ammattirikollinen Jimmy Shaker, joka ei kaihda keinoja saadakseen lunnasrahat itselleen. Tom ei kuitenkaan aio suostua tämän vaatimuksiin ja aloittaa kahden periksiantamattoman älykön mittelyn.

## Rooleissa
Rudolf Skácel

**Rudolf Skácel** (s. 17. kesäkuuta 1979) on tšekkiläinen jalkapalloilija, joka edustaa skotlantilaista Heart of Midlothiania. Pelipaikaltaan hän on keskikenttäpelaaja. Skácel aloitti ammattilaisuransa vuonna 1992 FK Trutnovin joukkueessa, missä hän pelasi 10 vuoden aikana 37 ottelua ja teki 8 maalia. Hän on pelannut kolme A-maaottelua ja tehnyt niissä yhden maalin. Hän on 178 cm pitkä ja painaa 77 kg.

## Seurat
*  1992–2002 FK Trutnov
*  2002–2003 SK Hradec Králové
*  2003–2004 Slavia Praha
*  2004–2005 Olympique de Marseille
*  2005–2007 Panathinaikos Ateena
*  2007– Heart of Midlothian FC

## Aiheesta muualla
* http://www.lequipe.fr/Football/FootballFicheJoueur18499.html
* http://www.omplanete.com/olympiquedemarseille/joueur143.html
Brem-sur-Mer

**Brem-sur-Mer** on kunta Vendéen departementissa Ranskassa. Vuonna 2014 siellä oli arviolta 2&nbsp;600 asukasta. Kunnan pinta-ala on 15,85 neliökilometriä.

## Lähteet

## Aiheesta muualla

* Kaupungin internetsivut
Jewel Staite

**Jewel Belair Staite** (s. 2. kesäkuuta 1982) on kanadalainen näyttelijä. 

Brittiläisessä Kolumbiassa syntynyt Staite aloitti uransa jo lapsena. Hän esitti Kaylee Fryetä televisiosarjassa *[[Firefly (televisiosarja)|Firefly]]* ja uusi kyseisen roolinsa elokuvassa *[[Serenity (elokuva)|Serenity]]* vuonna 2005.

Staite esittää Jennifer Kellerin roolin *[[Stargate Atlantis|Stargate Atlantiksessa]]*. Hän oli vuodesta 2003 vuoteen 2011 naimisissa näyttelijä Matt Andersonin kanssa.

## Aiheesta muualla

*
Eugenio Castellotti

**Eugenio Castellotti** (10. lokakuuta 1930 Lodi, Italia – 14. maaliskuuta 1957 Modena, Italia) oli italialainen kilpa-autoilija. Hän osallistui 14 Formula 1 -sarjan MM-kilpailuun, joissa saavutti yhden paalupaikan, kolme palkintopallisijoitusta ja 19,5 pistettä. Hän sijoittui heti tulokaskautenaan MM-pisteissä kolmanneksi.

Castellotti kuoli 26-vuotiaana koeajossa Modenan radalla. Hän oli testaamassa Ferrarin uutta autoa Sebringin 12 tunnin ajoa varten, kunnes kolmannella kierroksella menetti autonsa hallinnan suuressa nopeudessa. Auto sinkoutui päin katsomon aitaa ja Castellotti kuoli heti.

Castellottin paras ystävä Giulio Cabianca kuoli samalla radalla neljä vuotta myöhemmin. Monet pitivät Castellottia lahjakkaimpana italialaisena kuljettajana sitten Alberto Ascarin. Castellotti osallistui kahdeksaan MM-sarjan ulkopuoliseen kilpailuun.

## Lähteet

## Aiheesta muualla
* Grandprix.com
Shannon Kenny

**Shannon Kenny** (s. 26. toukokuuta 1971) on australialainen näyttelijä, joka on näytellyt muun muassa televisiosarjoissa *[[Sons and Daughters]]* ja *[[Näkymätön mies (televisiosarja 2000–2002)|Näkymätön mies]]*.

Hän on naimisissa näyttelijä Nestor Carbonellin kanssa.

## Ura
Kenny aloitti uransa lapsinäyttelijänä ja esiintyi 1980-luvulla australialaisessa draamasarjassa *Sons and Daughters*. Muutettuaan Yhdysvaltoihin 1990-luvulla hän esiintyi aluksi elokuvissa, kuten *[[Taking Liberty]]* ja *[[Follow the Bitch]]*. Samalla Kenny teki vierasesiintymisiä televisiosarjoissa kuten *[[Seinfeld]]*, *[[Ned and Stacey]]*, *[[Paparazzi vasten tahtoaan]]* ja *[[Seitsemän rohkeaa miestä (televisiosarja)|Seitsemän rohkeaa miestä]]*. Samalla hän teki ensimmäisen ääniroolinsa vuonna 1997 *[[Teräsmies (animaatiosarja)|Teräsmies]]*-animaatiosarjassa. Kaksi vuotta myöhemmin Kenny ääninäytteli *[[Batman of the Future]]ssa* Inqueta, yhtä sarjan pääkonnista. Yhdysvalloissa hän tuli kuitenkin tunnetuksi vuonna 2000 näyteltyään Claire Keeplyä televisiosarjassa *[[Näkymätön mies (televisiosarja 2000–2002)|Näkymätön mies]]*. Kenny esiintyi myös sarjassa *[[Seitsemäs taivas (perhedraamasarja)|Seitsemäs taivas]]*.
Syliisi aamuun jään

**Syliisi aamuun jään** on Pepe Willbergin 7. studioalbumi, joka julkaistiin vuonna 1999 levymerkillä Ondine. Se nousi Suomen virallisen listan sijalle 34.

## Kappaleet
# 
# 
# 
# 
# 
# 
# 
# 
# 
# 
# 
# 
# 

Kaikki sovitukset on tehnyt Henrik Otto Donner.

## Muusikot
* Pepe Willberg – laulu
* Henrik Otto Donner – kapellimestari
* Kicke Bergholm – sähköbasso
* Lasse Hirvi – kosketinsoittimet
* Jari Nieminen – kitara
* Jari Kettunen – rummut
* Tapio Aaltonen – lyömäsoittimet
* Markku Johansson – flyygelitorvi
* Anna-Liisa Väkeväinen – harmonikka
* Severi Pyysalo – vibrafoni
* Pentti Lahti – alttosaksofoni, altto- ja bassohuilu
* Jasse Varpama – syntetisaattori
* Heikki Hämäläinen – viulu
* Jussi Pesonen – viulu
* Yrjö Lasonpalo – viulu
* Seppo Rautasuo – viulu
* Mauri Pietikäinen – alttoviulu
* Heikki Vehmanen – alttoviulu
* Kari Lindstedt – sello
* Veikko Höylä – sello

+

* Henrik Otto Donner – tuottaja, miksaaja
* Juha Heininen – äänittäjä, miksaaja

## Lähteet
Honey (vuoden 2003 elokuva)

**Honey** on yhdysvaltalainen elokuva vuodelta 2003. 

Jessica Alba esittää elokuvan pääosassa tanssija-koreografia Honey Danielsia, joka tekee hanttihommia odottaen suurta läpimurtoa. Kun menestyksen aika viimein koittaa, se tuntuu liian hyvältä ollakseen totta. Hän saa uutta intoa kulman nuorten tanssiryhmän elämäniloisesta energiasta ja palaa tanssilattialle silkasta tanssin ilosta.

Honeyn toisen pääosan esittäjä on Mekhi Phifer, ja elokuvassa nähdään myös Lil’ Romeo sekä cameorooleissa Missy Elliott, Ginuwine, Jadakiss ja Sheek.

## Näyttelijät

## Arvioita
*Turun Sanomien* Päivi Valotien mielestä Jessica Alban uran vauhdittajaksi räätälöity hiphop-musikaali on yksioikoinen vaikeuksista voittoon -tusinatarina. Hänestä hyvää tarkoittava ajatus edes muutaman syrjäytymisvaarassa olevan lapsen pelastamisesta tanssiharrastuksella hukkuu käsikirjoituksen heikkouteen ja keskittymiseen päähenkilön kuvaamiseen.

## Lähteet
Salaliittoteoria (elokuva)

**Salaliittoteoria** (*Conspiracy Theory*) on vuonna 1997 julkaistu jännityselokuva. Elokuvan ohjasi Richard Donner ja pääosissa ovat Mel Gibson ja Julia Roberts.

## Juoni
Elokuva kertoo taksikuskista nimeltä Jerry Fletche. Jerryllä on melkein mistä tahansa asioista salaliittoteorioita. Alice Sutton pitää Jerryä vain vainoharhaisena reppanana joka yrittää usein uskotella hänelle teorioitaan. Mutta kerran Jerryn eräs teoria osuu erittäin lähelle valtion salaisuuksia ja kohta on Jerryllä sekä Alicella koko hallitus hengittämässä niskaan.

## Näyttelijät
Puhtaan maan buddhalaisuus

**Puhtaan maan buddhalaisuus** on yksi buddhalaisen Mahayana-suuntauksen  koulukunnista. Puhtaan maan buddhalaisuus on yksi omaperäisimmistä buddhalaisuuden suuntauksista. Sitä esiintyy pääasiassa Kiinassa, mutta myös Japanissa on sen pienimuotoista kannatusta.

Puhtaan maan buddhalaisuus syntyi Kiinassa 500-luvulla. Suuntaus sai suosiota etenkin kansan parissa. Siinä uskotaan Amitabha-buddhaan, joka on jumalallisen voiman ja valon kuva. Amitabhan ohella palvotaan Guanyin-jumalatarta, joita kumpaakin palvotaan temppeleissä. Ihminen pelastuu uskomalla Amitabhaan ja lausumalla toistuvasti tämän nimeä ja pääsee paratiisiin. Paratiisi on kaukainen läntinen Puhdas maa, jossa on pelkkää hyvyyttä ja rakkautta, ja siellä kaikki buddhalle omistautuneet ihmiset pääsevät lepäämään. Puhtaaseen maahan päässyt ihminen voi keskittyä valaistumiseensa täällä ennemmin kuin aiemmassa elämässään.

## Lähteet
*
*

### Viitteet
Catalão

**Catalão** on kaupunki Goiásin osavaltiossa Kaakkois-Brasiliassa. Kaupungin asukasluku oli 86&nbsp;647 vuonna 2010.

## Kuvia


Kuva:Museu Catalão 2.jpg|Cornelio Ramosin museo
Kuva:Patio Mitsubishi.jpg
Kuva:Catalão2.JPG
Kuva:Represa Monsenhor Souza 1.jpg
Kuva:Represa Catalão 1.JPG
Kuva:Igreja Dom Bosco.jpg|Dom Boscon kirkko
Kuva:Lazer em Catalão.jpg
Kuva:Represa Monsenhor Souza 2.jpg


## Lähteet

## Aiheesta muualla